|  |
| --- |
| **Budapest Főváros VII. kerület Erzsébetváros Önkormányzata**  **Dr. Tóth Gabriella mb. irodavezető** |

**M Ó D O S Í T Ó I N D Í T V Á N Y**

**a Művelődési, Kulturális és Szociális Bizottság**

**2018. január 15-ei nyilvános ülésének 1. napirendi pontjához**

**Tisztelt Bizottság!**

A „Pályázati felhívás a ruzsinai és balatonmáriafürdői tábor támogatására” címen, 1. napirendi pontként benyújtott előterjesztéshez az alábbi módosító indítványt teszem:

A Bizottság 2018. január 8-ai ülésére – mely határozatképtelenség miatt elmaradt – előterjesztett pályázati felhívás benyújtási határidejét módosítani szükséges annak érdekében, hogy az Áht. szerinti 30 napos közzétételi kötelezettségnek eleget tudjunk tenni. Így a pályázat benyújtásának határideje 2018. február 15. napjára módosul.

Kérem a tisztelt Képviselő-testületet, hogy az eredeti előterjesztés szerinti határozati javaslat helyet a jelen módosító indítvány szerinti határozati javaslatot és mellékletét fogadja el.

**Határozati javaslat**

**…./2018. (I. 15.) sz. Művelődési, Kulturális és Szociális Bizottsági határozat**

**- Pályázati felhívás a ruzsinai és balatonmáriafürdői tábor támogatására –**

**Budapest Főváros VII. kerület Erzsébetváros Önkormányzatának Művelődési, Kulturális és Szociális Bizottsága úgy dönt,** hogy a határozati javaslat mellékletében szereplő tartalommal pályázati felhívást tesz közzé a 2018. évi balatonmáriafürdői és ruzsinai (rózsaszállási) nyári tábort igénybevevő önkormányzati fenntartásban és működtetésben lévő ***óvodák,*** valamint a kerületi, állami fenntartásban és működtetésben lévő ***iskolák***, továbbá az önkormányzati fenntartású ***szociális és gyermekjóléti intézmény*** nyári programjainak megvalósítására.

A Művelődési, Kulturális és Szociális Bizottság a pályázati felhívást, valamint az abban foglalt pályázati adatlapok tartalmát elfogadja.

A pályázati felhívás közzétételéről a Polgármesteri Hivatal Humánszolgáltató Irodája gondoskodik.

**Felelős:** Timár László

**Határidő:** azonnal

Budapest, 2018. január 9.

**dr. Tóth Gabriella**

mb. irodavezető